D.light

D.light DesignТакже d.light, d-light, d.light design; D.light Energy Pvt Ltd — Аан Дойдутааҕы инжиниринговай уонна атыы хампаанньата — Соҕурууҥҥу Эмиэрикэ, Африка уонна Индия хаһаайстыбаларыгар анаммыт чэпчэки светодиоднай лампалары оҥорор тэрилтэ; ону таһынан торговай марка.

 Тэрилтэ 
D.light Design  хампаанньаны 2007 сыллаахха Сэм Голдман уонна Нед Тозун тэрийбиттэрэ. Кинилэр бастаан сүрүн салайааччылар буола сылдьыбыттара.

2010 сыллаахха директордар сүбэлэрин бэрэссэдээтэлэ, онтон 2011 сыл кулун тутарыгар сүрүн салайааччы  Донн Тайс буолбута (ол иннинэ 2008 сылтан хампаанньа салалтатыгар баар этэ).

D.light Design киинэ Улахан Каймаҥҥа Джорджтаун куоракка баар.

Эбии офистар  АХШга (Сан-Францискога), Кытайга, Индияҕа уонна Илиҥҥи Африкаҕа бааллар.

2010 сыллаахха хампаанньа 80ча үлэһиттээх этэ.

Хампаанньа инвестицияны ыҥыраары түөрт сессия тэрийбитэ (посев, A, B, C). Хампаанньа акционердарынан буолбуттара: Acumen (A уонна C), Омидьяр Ситимэ (C) уонна Gray Ghost Ventures (A уонна C). Сорохтор бэйэлэрин дьонун D.light Design Директордарын Сүбэтигэр кииллэрбиттэрэ.

2011 сыллаахха этиллибитинэн General Electric диэн хампаанньа бииргэ үлэлиэн баҕарбыта.

 Үлэтэ 
Хампаанньа үлэтэ уонна бизнес-модела этиллибит сыаллартан-соруктартан тутулуктаах — Аан Дойду саамай дьадаҥы дойдулар олохтоохторун күн күүһүнэн хааччыйыы.

Хампаанньа сүрүн оҥоһуктара - светодиоднай лампалар уонна араас күүстээх иһигэр күн батареялаах фонардар.

D.light Design бастакы оҥоһугун 2008 сыллаахха көрдөрбүттэрэ.

Индияҕа атыы Nova диэн 30 доллар сыаналаах 12 чаас иитиллэр уонна керосиновай лампаттан 10 төгүл күүстээхтик тыгар уонна төлөпүөн иитиитэ буолуон сөпьөөх лампаттан саҕаламмыта.

Уопсайынан лампа сыанан 2-300 доллар икки ардынан (кээмэйиттэн уонна күүһүттэн тутулуктаах).

Тыгар оҥоһуктары эрэ буолбакка хампаанньа атын да тэриллэри оҥорор (холобур, төлөпүөн иитэрин).

Сүрүннээ Соҕурууҥҥу Аасыйаҕа уонна Африкаҕа атыылыыллар. Хампаанньа официальнайдык 60 дойдуга бэйэтин оҥоһуктарын тарҕатар. Официально буолбакка хампаанньа оҥоһуктара быдан элбэх дойдуларга тарҕанар.

Хампаанньата туттар дьон санаатын истэн куруутун оҥоһуктарын саҥардан уонна тупсаран биэрэр.

 Көрдөрүүлэр 
Хампаанньа түргэнник сайдан испитэ, холобур 2010 сыл тохсунньутугар D.light Design 22 тыһ. оҥоһуку атыылаабыта, онто ый буолан баран — 46 тыһ.

2012 сыллаахха Индияҕа D.light Design оҥорор лампалара мөлүйүөн дьиэ кэргэн дьиэтигэр турар этэ.

2014 сыл саҕаланыытыгар хампаанньа 60 дойдуга 6 мөл тахса светильнигы атыылаабыт этэ. Ол кэмҥэ 10 000 атыы сирдэрэ ыйга 500 000 фонары атыылыыр этэ. Гарантия кэмигэр 0,5 эрэ % оҥоһук алдьанар этэ.

 Наҕараадалар уонна премиялар 
2010 сыллаахха хампаанньа Ashden диэн Индия премиятынан бэлиэтэммитэ.

2013 сыллаахха d.light  Zayed Future Energy Prizeттан премия быһыытынан 1,5 мөл доллары ылбыта.

2014 сыллаахха Шваб Пуондата Донн Тайска, Нед Тозуҥҥа уонна Сэм Голдмаҥҥа D.light Design хампаанньаҕа үлэлэрин иһин сыл саамай ордук түмэт урбаанньыта ааты иҥэрэр.

 Быһаарыылар 

 Сигэлэр 
 Ситим сир: .
 Facebook: dlightdesigninc.
 CrunchBase: d-light-design.
 Таһаарыылар:
 Turning on The Light For Customers on Tiny Incomes.
 d.light: Solar power for the poor .
 d.light design sponsors business case for students attending Aspire to Greatness .
 Let there be d.light .
 Learning how to be ecofriendly is an important business skill..
 From campus to the village .
 Innovation and social entrepreneurship go hand in hand.
 D.light Design names board chairman Donn Tice as CEO.
 How d.light is growing its off-grid solar business: Design and distribution .
 America's Most Promising Social Entrepreneurs.
 Delighting in Delivering Light to the World .

Категория:АХШ компаниялара